**Behandling af fnat med svovlvaseline 10%**

**Patientinformation.**

**Hvordan anvendes svovlvaseline 10%?**

**Om aftenen skal du:**

• Klippe neglene korte så huden under neglene kan smøres med vaseline.

• Gå i bad, tør huden og smør derefter svovlvaseline 10% på den tørre hud. Der skal bruges ca. 50-100 g. pr. indsmøring pr. person.

• Salven skal smøres omhyggeligt på hele kroppen - også ansigt og hårbund så vidt muligt.

OBS: smør ikke på huden omkring øjne og mund.

• Vær særlig omhyggelig ved hænder (husk mellem fingrene og på håndleddene), fødderne (husk mellem tæerne), i armhulerne, i navle og på kønsdelene.

* 1. • Vaselinen skal sidde på huden i 24 timer. Derefter vaskes kroppen (og håret) grundigt og smøres på ny ind i vaseline. Denne behandling gentages i alt 3 gange, dvs. en behandling kan se således ud:
  2. o Mandag aften kl ca. 20: vask krop og hår og smør kroppen grundigt ind i vaseline.
  3. o Tirsdag aften kl ca. 20: vask krop og hår og smør kroppen grundigt ind i vaseline.
  4. o Onsdag aften kl ca. 20: vask krop og hår og smør kroppen grundigt ind i vaseline.
  5. o Torsdag aften: vask krop og hår, og behandlingen er nu færdig.
  6. • Når du vasker hænder i løbet af de 24 timer, skal du smøre hænderne med svovlvaseline igen.

Tip: brug evt. handsker på de indsmurte hænder, så vaselinen ikke smitter af på de ting, du rører ved.

* 1. • Alle medlemmer af husstanden skal behandles samtidig for at undgå at smitte hinanden.

**Morgenen efter hver behandling:**

• Tøj, håndklæder, sengelinned, viskestykker og karklude vaskes ved minimum 60 grader.

• Tåler tøjet ikke vask ved 60 grader, kan det stå isoleret i en plastikpose i 72 timer, eller det kan lægges i dybfryser i 1 døgn. Samme gælder overtøj, sko, tæpper, puder mm. Fnatmiden vil dø efter 2-4 døgn uden kontakt med hud.

• Støvsug senge og møbler med betræk/polstring og rengør hjemmet med almindelige rengøringsmidler.

• Tag rent tøj på.

**OBS!** Behandlingen med svovlvaseline skal **gentages 3 dage i træk.**